Tostig tra de bibrac, én ur barræs hanhuet Cornebarrieu, é vihué ur verhig youanq a zuzec vlai, hanhuet Bernarden Roques ; paralitiq e oé hi-memb, hag, a buar blai quent, er vedecinerion en devoé bet laret penaus ne oé quet a hùellaen eit hi. Ér blai 1677, hé zud hi doug guet er vrassan confiance ar vé Germénen. Int e gleu en Overen, e bed, hag e hra dehi touchein ér relégueu :  quenteh nezé hi e guerh, gùelleit é dehi ; hi e za der guér ar droèd, divahei, ha lén a joé, ar en dro guet hé zud peré e ra ou bennoh den Eutru Doué ha der verh vad Germénen.